Episodi 21

**Únic i inigualable** és el vint-i-unè episodi de l'anime de Tokyo Revengers i es va estrenar el 29 d'agost de 2021.

## Resum curt

Després de que en Baji perdi el coneixement, en Mikey s'aixeca i va a buscar a en Kazutora i comença a apallissar-lo. La lluita entre les dues bandes s'atura, i tots els observen. De sobte en Baji s'aixeca i diu a en Kazutora que ell no el matarà. Aleshores, en Baji s'apunyala a l'estómac i cau a terra.

## Resum llarg

En Baji perd el coneixement a causa de la ferida, i en Chifuyu li demana a en Kisaki què ha fet, però aquest diu que no l'ha tocat. En Takemichi i en Chifuyu aleshores s'adonen que la ferida devia ser més greu. En Mitsuya aleshores ordena que algú truqui a una ambulància, mentre que en Kisaki crida que en Kazutora volia matar en Baji des del principi, i aleshores en Mikey s'aixeca. En Takemichi s'adona que en Kisaki està provocant en Mikey, que de sobte diu que pensa matar en Kazutora, i que l'única raó per la qual no ho havia fet quan havia sortit del correccional era perquè en Baji l'havia convençut de no fer-ho. Aleshores en Mikey informa que la lluita s'ha acabat, però en Hanma diu que això no ho pot decidir sol, així que en Mikey el deixa fora de combat, i és així com la lluita s'atura.

En Mikey s'apropa a en Kazutora, que li diu que un d'ells ha de morir. Ràpidament en Mikey comença a apallissar en Kazutora, i en Takemichi recorda les paraules del Draken del futur, i s'adona que no ha canviat res. Mentre rep cops, en Kazutora recorda una conversa amb en Hanma i el dia que va matar en Shinichiro. En Kazutora s'adona que realment en Baji sempre li feia costat, però tot i així havia destrossat el més important per ell, així que accepta la mort, esperant retrobar-se amb en Baji. Tot i així en Baji s'aixeca i crida a en Mikey, que s'atura. En Baji li agraeix enfadar-se per ell, i s'apropa a en Mikey fent grans esforços. Aleshores també comunica a en Kazutora que no morirà a mans d'ell, i s'apunyala a sí mateix.

En Chifuyu i en Takemichi corren cap a ell, que en els seus últims moments informa a en Takemichi que en Kisaki és l'enemic, i li explica tot el que sap d'ell. També diu que si no mor en mans d'en Kazutora, en Mikey no té raons per matar en Kazutora. Finalment, en Baji veu en Shinichiro i li diu a en Takemichi que, d'alguna forma, s'assemblen, i que per tant, deixa la Toman i en Mikey a les seves mans. Abans de morir, en Baji li diu a en Chifuyu que li agradaria que es partissin una ració de yakisoba, i en Chifuyu, entre llàgrimes, diu que en comprarà una. Poc després, en Baji mor a les mans d'en Chifuyu.

En sentir en Chifuyu cridar, en Mikey torna a colpejar en Kazutora, dient que el matarà. En Chifuyu diu que sabia que en Keisuke no els trairia, i que lluitava sol i no l'havia pogut salvar. En Takemichi plora davant la situació, però recorda les paraules d'en Baji, i decideix aturar en Mikey. En Mikey l'amenaça en matar-lo, i el colpeja, però en Takemichi diu que això no és el que en Baji volia. En Mikey segueix pegant-lo, dient que no parli en nom d'en Baji, i en Takemichi diu que en Baji és mort, i que ha arriscat la vida per ell i en Kazutora. Que s'havia mort a sí mateix perquè en Kazutora no se'n sentís culpable, i perquè en Mikey el perdonés. En Takemichi es treu la jaqueta, i l'amulet cau a terra. En Mikey el recull i pregunta perquè el té, i en Takemichi li respon que el va trobar en una de les reunions. En Mikey reconeix l'amulet i diu que era a mans d'en Baji, i recorda la creació de la Toman.

## Personatges per ordre d’aparició

1. Keisuke Baji
2. Takemichi Hanagaki
3. Chifuyu Matsuno
4. Tetta Kisaki
5. Takashi Mitsuya
6. Kazutora Hanemiya
7. Manjiro Sano
8. Ken Ryuguji
9. Shuji Hanma
10. Nahoya Kawata
11. Shinichiro Sano (flashback)
12. Haruki Hayashida (flashback)